בעוד המדדים המובילים בוול סטריט השלימו בחודשים האחרונים ראלי חד ואף קבעו שיאים חדשים, שוקי האג"ח הציגו תסריט אחר לחלוטין והמשיכו לטעון ללא הפסקה כי הכלכלה האמריקנית בדרך להאטה, שתחייב הורדת ריבית מצד הפד' כבר במהלך 2019. הערב נראה כי התסריט שהציגו שוקי האג"ח בחודשים האחרונים הופך למציאות.
אמש פורסם מדד המשלוחים בארה"ב (Cass Freight Index) לחודש אפריל. המדד, שעוקב אחר נפחי המשלוחים בארה"ב בכלל כלי השינוע (משאיות/רכבים/מטוסים/אוניות), הצביע על ירידה שנתית של 3.2% בפעילות. מדובר בחודש החמישי ברציפות שהמדד מצביע על ירידה שנתית בפעילות.
"כאשר המדד עבר לטריטוריה השלילית בדצמבר האחרון לאחר 24 חודשים, הערכו כי מדובר באירוע זמני שקשה להעריכו. גם בינואר הערכו כי מדובר באירוע זמני. בפברואר האחרון טענו כי "למרות שאנחנו לו משנים את התחזית שלנו לשלילית, אנו חושבים כי זה יהיה נבון לעקוב בזהירות אחר ההתפתחויות". הנתון האחרון מצביע כי הסיכון לפעילות הכלכלית בארה"ב עלה משמעותית", טענו ב-cass information system, החברה שאחראית על פרסום המדד.
נתוני המאקרו שפורסמו היום בארה"ב מצביעים גם הם על המשך האטה בפעילות הכלכלית. הייצור התעשייתי בארה"ב ירד בחודש אפריל ב-0.5%, לעומת צפי לקריאה ללא שינוי. בחישוב שנתי, מדובר על עלייה של 0.9%, רחוק מאוד מקצב עלייה שנתי של 5.6% שנרשם במהלך ספטמבר האחרון.
הייצור התעשייתי בארה"ב בעשורים האחרונים. האטה החדה בחודשים האחרונים תסתיים כמו ב-2016, או במיתון כמו בשאר הפעמים?
כיצד כל הסימנים הללו מסתדרים עם העובדה שהתמ"ג האמריקני זינק ב-3.2% במהלך הרבעון הראשון? שאלה מעניינת. אמש התייחס לסוגיית ג'פרי גונדלך, מייסד קרן DoubleLine Capital במהלך כנס משקיעים שערך. גונדלך הציג את הקורלציה בין מדד נתוני המאקרו של סיטי בנק לבין התמ"ג האמריקני במהלך העשור וחצי האחרונים.
הגרף מתוך כנס המשקיעים אמש: הפער שנפתח ייסגר?
נציין בנוסף כי אחת הסיבות העיקריות לשיעור הצמיחה הגבוה בשורה התחתונה הייתה האצה חדה בהוצאות הממשל והרשויות המקומיות. ההוצאות רשמו זינוק של 3.9%, העלייה החדה ביותר בשנים האחרונות, דבר שלא צפוי להתרחש ברבעונים הקרובים.
ההסתברות להורדת ריבית בחודשים הקרובים עולה הערב ל-80%, ואם נשפוט לפי ההיסטוריה, הפד' אכן יוריד את הריבית ברמות וודאות כזו. ההיסטוריה מלמדת אותנו כי בכל פעם בה הפד' החל להוריד ריבית, המיתון בארה"ב החל זמן קצר לאחר מכן. האם גם הפעם ההיסטוריה תחזור על עצמה?
זהו זמן מצוין להזכיר את מודל הפד' ל"סבירות למיתון בתוך 12 חודשים", שמבוסס על עקומת האג"ח. הסבירות למיתון בשנה הקרובה ע"פ המודל עלתה בחודש אפריל לרמה של 27.4%, הרמה הגבוהה ביותר מאז 2007. מלבד מקרה אחד ב-1998, בכל המקרים שהמודל הצביע על הרף הנ"ל, מיתון בארצות הברית התרחש זמן קצר לאחר מכן. הפד' כמובן מנסה לשכנע בחודשים האחרונים "כי הפעם זה אחרת", האמנם?
ולסיכום, בעוד שוקי המניות ממשיכים להיות תנודתיים ברקע לדיווחים על מלחמת סחר/ציוצים בלתי פוסקים של הנשיא, הכסף הגדול ממשיך להצביע על האטה חריפה במהלך סוף 2019 ותחילת 2020. הכסף הגדול לא זז מתחזית זו כבר למעלה משנה וחצי, גם כאשר הפד' חשב שהוא יוכל לעלות את הריבית ב-4 פעמים במהלך 2019.
לגרינברג האופטימי מלך הסקטורים העולים והסלים הלא משתנים!
הדב כבר לא יהיה כ"כ חמוד.